

**MUHU VALLAVALITSUS**

 ***EELNÕU***

**KORRALDUS**

Liiva xx. xxxxxxxx 2024 nr

**Projekteerimistingimuste väljastamine**

Muhu Vallavalitsusele on esitatud taotlus Lepiku külas Niidi maaüksusele (katastri tunnus 47801:004:0256) elamu ja abihoonete projekteerimistingimuste väljastamiseks.

Niidi kinnistu on maatulundusmaa sihtotstarbega ja suurusega 1,3 ha, millest metsamaa kõlvik on 0,73 ha ja haritav maa 0,57 ha. Maaüksus asub riigikaitselise ehitise piiranguvööndis, kus projekteerimistingimused tuleb kooskõlastada Kaitseministeeriumiga.

Juurdepääs on avaliku kasutusega Liiva-Nõmmküla maanteelt olemasoleva Maripuu maaüksuse mahasõidu kaudu. Maaüksusele seab kitsendusi maantee teekaitsevöönd 30 m. Vastavalt ehitusseadustiku § 70 lg 2 p 2 on ehitise kaitsevööndis keelatud ehitada ehitusloakohustuslikku teist ehitist, sealhulgas eemaldada ning kuhjata pinnast.

Lähtudes ehitusseadustiku § 26, § 28, § 33 lg 1, § 120 lg 1 ja Muhu Vallavolikogu 17.06.2015.a otsusest nr 86 „Vallavalitsusele volituste andmine“, Kaitseministeeriumi xx.xx.2024 a kooskõlastusest ning aluseks võttes vallavalitsusele esitatud avalduse, annab Muhu Vallavalitsus

**k o r r a l d u s e:**

1. Väljastada projekteerimistingimused Lepiku külas Niidi maaüksusele (katastriüksuse tunnus 47801:004:0256) püstitatava elamu ehitusprojekti koostamiseks.
2. Korraldus jõustub teatavakstegemisest.

Korraldust on võimalik vaidlustada 30 päeva jooksul haldusakti teatavakstegemisest, esitades vaide Muhu Vallavalitsusele haldusmenetluse seaduses sätestatud korras või esitades kaebuse Tallinna Halduskohtu Pärnu Kohtumajale halduskohtumenetluse seadustikus sätestatud korras.

/allkirjastatud digitaalselt/
Raido Liitmäe /allkirjastatud digitaalselt/
vallavanem Ave Toomsalu
 vallasekretär